Jâffljgl 
KOMVII SS IONEN FOR DE EUROPÆISKE FÆLLESSKABER 
K0M(93) 402 endelig udg. 
Bruxelles, den 28. juli 1993 
Forslag t i I 
RÅDETS FORORDNING (EØF) 
om ændring af Rådets forordning (EØF) nr. 3906/89 
med henblik på udvidelse af den økonomiske bistand 
også at omfatte den tidligere Jugoslaviske republik Makedonien 
(forelagt af Kommissionen) 
I 
Begrundelse 
Den tidligere jugoslaviske republik Makedonien (FYROM) blev den 8. april af 
De Forenede Nationer anerkendt under dette midlertidige navn. 
Det er vigtigt at hjælpe med at stabilisere denne nye stat, at styrke demo­
kratiet i denne stat og støtte gennemførelsen af de økonomiske reformer, 
hvis succes vil blive en stabiliserende faktor i hele Balkanområdet. 
Det er i denne sammenhæng hensigtsmæssigt på grundlag af PHARE-programmet at 
iværksætte den bistandsindsats, som Det Europæiske Råd traf beslutning om på 
topmødet i Edinburgh. Bistanden skal bl.a. hjælpe FYROM i omstillingen til 
markedsøkonom i. 
Det foreslås derfor, at forordning (EØF) nr. 3906/891) ændres ved, at den 
tidligere jugoslaviske republik Makedonien indsættes på listen over de be­
gunstigede lande, sammen med en omtale af, at dette ikke foregriber nogen 
løsning på problemet med denne republiks navn eller Fællesskabets anerken­
delse af republikken. Dette forbehold skal komme til udtryk i en erklæring, 
som Fællesskabet og medlemsstaterne vedtager samtidig med forordningen. 
1) EFT nr. L 375 af 23.12.1989, s. 11 
3 
Forslag til Rådets forordning 
om ændring af Rådets forordning (EØF) nr. 3906/89 
med henblik på udvidelse af den økonomiske bistand 
til også at omfatte den tidligere jugoslaviske republik Makedonien 
RÅDET FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Økonomiske 
Fælleskab, særlig artikel 236, 
under henvisning til forslag fra Kommissionen, 
under henvisning til udtalelse fra Europa-Parlamentet, og 
ud fra følgende betragtninger: 
Forordning (EØF) ni. 3906/89^, senest ændret ved forordning (EØF) nr. 
1764/93^), fastsætter foranstaltninger for økonomisk bistand til at støtte 
de økonomiske og samfundsmæssige reformer i landene i Central- og Østeuropa; 
i bilaget til denne forordning opregnes de lande, der vil kunne opnå denne 
bistand; 
i øjeblikket er der tale om følgende lande: Albanien, Bulgarien, Estland, 
Jugoslavien, Letland, Litauen, Polen, Rumænien, Den Slovakiske Republik, 
Slovenien, Den Tjekkiske Republik og Ungarn; 
De Forenede Nationers generalforsamling anerkendte den 8. april 1993 den 
tidligere jugoslaviske republik Makedonien under dette midlertidige navn; 
det er vigtigt at befordre stabiliteten i dette land og støtte gennemførel­
sen af landets økonomiske reformer og styrkelsen af demokratiet; 
denne nye stat bør derfor formelt optages på listen over de begunstigede 
lande i forordning (EØF) nr. 3906/89 -
1) EFT nr. L 375 af 23.12.1989, s. 11. 
2) EFT nr. L 162 af 30.6.1993, s. 1. 
UDSTEDT FØLGENDE FORORDNING: 
Artikel 1 
Følgende land tilføjes i bilaget til forordning (EØF) nr. 3906/89: 
Den tidligere jugoslaviske republik Makedonien 
Artikel 2 
Denne forordning træder i kraft på tredjedagen efter offentliggørelsen i De 
Europæiske Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
ISSN 0254-1459 
KOM (93) 402 endelig udg. 
DOKUMENTER 
DA u 
Katalognummer : CB-CO-93-435-DA-C 
ISBN 92-77-58764-4 
Kontoret for De Europæiske Fællesskabers Officielle Publikationer 
L-2985 Luxembourg